OpenLLM-France/wikimedia huggingface dataset:
# Bassa de Sarradé

La Bassa de Sarradé és un petit llac que es troba en el terme municipal de la Vall de Boí, a la comarca de l'Alta Ribagorça, i dins del Parc Nacional d'Aigüestortes i Estany de Sant Maurici.
«El nom prové del basc "Sarra-toi" (zarra significa "escòria", i també "arranque en el arrastre de bloques del río", o "arena gruesa del río", i -toi, sufix que indica abundància)».
El llac, d'origen glacial, està situat a 2.408 metres d'altitud, a la part alta de la Vall de Sarradé. Drena cap a l'Estany de Sarradé (SSO).

## Rutes

Remuntant el Barranc de Sarradé, des de l'Estany de Llebreta; per a vorejar després la riba oriental de l'Estany de Sarradé i pujar per la Canal de Sarradé d'Amont.

## Referències

* ↑ Toponímia de la Vall de Boí Arxivat 2010-03-17 a Wayback Machine.. [Consulta: 19/9/2011]
* ↑ Altituds, mides i càlcul de superfícies basats en dades del mapa de l'Institut Cartogràfic i Geològic de Catalunya
* ↑ Editorial Alpina. Vall de Boí [mapa], Primera edició, 1:25.000, L. Cartografia de Servicio Geográfico del Ejército. (febrer 2001)

## Bibliografia

* Editorial Alpina. Vall de Boí [mapa], Primera edició, 1:25.000, L. Cartografia de Servicio Geográfico del Ejército. (febrer 2001)
* Editorial Alpina. Carros de Foc [mapa], 1:25.000, L. Cartografia de Servicio Geográfico del Ejército. (2007)
* Institut Cartogràfic de Catalunya. Parc Nacional d'Aigües Tortes i Estany de Sant Maurici [mapa], Segona edició, 1:25.000. (abril 1998)
# Aplocheilichthys eduardensis

Aplocheilichthys eduardensis és una espècie de peix pertanyent a la família dels pecílids.

## Descripció

* Pot arribar a fer 5 cm de llargària màxima.

## Hàbitat

És un peix d'aigua dolça, bentopelàgic i de clima tropical.

## Distribució geogràfica

Es troba a Àfrica: el llac Edward i els seus afluents, el riu Semliki (el nord-est de la República Democràtica del Congo i l'oest d'Uganda) i el nord de llac Victòria i el Nil Blanc al sud d'Uganda.

## Observacions

És inofensiu per als humans.

## Referències

* ↑ ITIS (anglès)
* ↑ Catalogue of Life (anglès)
* ↑ The Taxonomicon (anglès)
* 1 2 3 «Aplocheilichthys eduardensis» (en anglès). FishBase. Froese, Rainer; Pauly, Daniel (editors).
* ↑ Wildekamp, R.H., R. Romand i J.J. Scheel, 1986. Cyprinodontidae. P. 165-276. A: J. Daget, J.-P. Gosse i D.F.E. Thys van den Audenaerde (eds.). Check-list of the freshwater fishes of Africa (CLOFFA). ISNB, Brussel·les, MRAC; Tervuren; i ORSTOM, París. Vol. 2.
* ↑ FishBase (anglès)
* ↑ Van Oijen, M.J.P., 1995. Appendix I. Key to Lake Victoria fishes other than haplochromine cichlids. P. 209-300. A: F. Witte i W.L.T. van Densen (eds.). Fish stocks and fisheries of Lake Victoria. A handbook for field observations. Samara Publishing Limited, Dyfed, Gran Bretanya.

## Bibliografia

* Anònim, 1997. Registres de peixos de la base de dades del Museu de la Secció de Vertebrats del Museu Reial de l'Àfrica central. MRAC, Tervuren, Flandes, Bèlgica.
* Huber, J.H., 1996. Killi-Data 1996. Updated checklist of taxonomic names, collecting localities and bibliographic references of oviparous Cyprinodont fishes (Atherinomorpha, Pisces). Société Française d'Ichtyologie, Muséum National d'Histoire Naturelle, París. 399 p.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.
# Atletisme als Jocs Olímpics d'Estiu de 1920 - llançament de pes masculí

El llançament de pes masculí va ser una de les proves del programa d'atletisme disputades durant els Jocs Olímpics d'Anvers de 1920. La prova es va disputar el 17 i 18 d'agost de 1920 i hi van prendre part 20 atletes de 10 nacions diferents.

## Medallistes

| Or | Plata | Bronze |
| Ville Pörhölä (FIN) | Elmer Niklander (FIN) | Harry Liversedge (USA) |

## Rècords

Aquests eren els rècords del món i olímpic que hi havia abans de la celebració dels Jocs Olímpics de 1920.
| Rècord del Món | 15.54 | Ralph Rose | San Francisco (USA) | 21 d'agost de 1909 |
| Rècord del Món | 16.56(*) | Ralph Rose | Healdsburg (USA) | 26 de juny de 1909 |
| Rècord Olímpic | 14.81 | Patrick McDonald | Estocolm (SWE) | 10 de juliol de 1912 |
(*) No oficial, establert en una exhibició

## Resultats
### Qualificació

Els 20 atletes inscrits hi prenen part i disposen de tres llançaments. Els sis millors passaven a la final.
| Pos. | Atleta | Nació | Distància |
| 1 | Elmer Niklander | Finlàndia | 14,155 |
| 2 | Patrick McDonald | Estats Units | 14,080 |
| 3 | Ville Pörhölä | Finlàndia | 14,035 |
| 4 | Harry Liversedge | Estats Units | 13,755 |
| 5 | Einar Nilsson | Suècia | 13,735 |
| 6 | Harald Tammer | Estònia | 13,605 |
| 7 | George Bihlman | Estats Units | 13,575 |
| 8 | Howard Cann | Estats Units | 13,520 |
| 9 | Bertil Jansson | Suècia | 13,270 |
| 10 | Armas Taipale | Finlàndia | 12,945 |
| 11 | Frederik Petersen | Dinamarca | 12,525 |
| 12 | Raoul Paoli | França | 12,485 |
| 13 | Aurelio Lenzi | Itàlia | 12,325 |
| 14 | Giuseppe Tugnoli | Itàlia | 12,070 |
| 15 | Henri Dozolme | França | 11,965 |
| 16 | Erik Blomqvist | Suècia | 11,935 |
| 17 | Ignacio Izaguirre | Espanya | 11,235 |
| 18 | Gaston Wuyts | Bèlgica | 11,045 |
| 19 | Luigi Antognini | Suïssa | 10,320 |
| 20 | Léon Pothier | Bèlgica | 10,100 |

### Final

| Pos. | Atleta | Nació | Distància | Llançament | Llançament | Llançament | Llançament |
| Pos. | Atleta | Nació | Distància | Q | 1r | 2n | 3r |
| 1 | Ville Pörhölä | Finlàndia | 14,810 | 14,035 | 13,915 | 14,255 | 14,810 |
| 2 | Elmer Niklander | Finlàndia | 14,155 | 14,155 | 13,500 | 14,080 | ND |
| 3 | Harry Liversedge | Estats Units | 14,150 | 13,755 | 13,550 | 14,150 | ND |
| 4 | Patrick McDonald | Estats Units | 14,080 | 14,080 | 13,500 | 14,080 | ND |
| 5 | Einar Nilsson | Suècia | 13,870 | 13,735 | 13,440 | 13,870 | ND |
| 6 | Harald Tammer | Estònia | 13,605 | 13,605 | 13,560 | 12,000 | 13,605 |

## Referències

* ↑ «Athletics at the 1920 Antwerpen Summer Games: Men's Shot Put». Sports Reference. [Consulta: 10 novembre 2017].

## Enllaços externs

* Belgium Olympic Committee. Olympic Games Antwerp 1920: Official Report (en francès), 1957.
* Wudarski, Pawel. «Wyniki Igrzysk Olimpijskich» (en polonès), 1999. Arxivat de l'original el 14 de juliol 2015. [Consulta: 23 agost 2007].
* (anglès) Atletisme - Anvers 1920 Arxivat 2008-04-17 a Wayback Machine.
# Telmatoscopus orbiculatus

Telmatoscopus orbiculatus és una espècie de dípter pertanyent a la família dels psicòdids present al territori de l'antiga República Federal Socialista de Iugoslàvia.

## Referències

* ↑ Eaton, A. E., 1904. New Genera of European Psychodidae. Entomologist's Monthly Magazine. 40:55-59.
* ↑ uBio (anglès)
* 1 2 Krek, S., 1971. Les Telmatoscopini de la Bosnie (Diptera, Psychodidae, Psychodinae). Travaux du Laboratoire d'Hydrobiologie et de Pisciculture de l'Universite de Grenoble. 62 (1970):169-188.
* 1 2 Catalogue of Life (anglès)
* ↑ uBio (anglès)
* ↑ Global Species Arxivat 2016-03-03 a Wayback Machine. (anglès)
* ↑ PESI (anglès)
* ↑ Fauna Europaea Arxivat 2016-03-04 a Wayback Machine. (anglès)

## Bibliografia

* Ježek, J., 1984. Nomenclatorical changes of some higher taxa of palaearctic Psychodinae (Diptera, Psychodidae). Acta Faunistica Entomologica Musei Nationalis Pragae. 17:155-170.
* Ježek, J., 1989. Contribution to the taxonomy of the genus Telmatoscopus Eat. (Diptera, Psychodidae). Acta Musei Nationalis Pragae. 44B:75-104.

## Enllaços externs

* ION (anglès)
* BioLib (anglès)
* Q-bank Arthropods (anglès)
# Segon Govern Reformista de la Segona República Espanyola

El Segon Govern Reformista de la Segona República Espanyola del bienni social-azañista va estar presidit per Manuel Azaña Díaz i es va constituir el 16 de desembre de 1931. Acaba el seu mandat el 12 de juny de 1933.

## Repartiment de carteres

| Cartera | Nom | Partit |
| President del Govern i Ministre de la Guerra | Manuel Azaña Alcalá de Henares (Madrid), 1880 | Acció Republicana |
| Ministre d'Estat | Lluís de Zulueta i Escolano Barcelona, 1878 | Partit Republicà Liberal Demòcrata |
| Ministre de Justícia | Álvaro de Albornoz Liminiana Ḷḷuarca (Astúries), 1879 | Partit Republicà Radical Socialista |
| Ministre de Marina | José Giral Pereira Santiago de Cuba (Cuba), 1879 | Acció Republicana |
| Ministre d'Hisenda | Jaume Carner i Romeu El Vendrell (Tarragona), 1867 | ERC |
| Ministre de la Governació | Santiago Casares Quiroga La Corunya, 1884 | ORGA |
| Ministre d'Instrucció Pública i Belles Arts | Fernando de los Ríos Urruti Ronda (Màlaga), 1879 | PSOE |
| Ministre d'Obres Públiques | Indalecio Prieto Tuero Oviedo (Astúries), 1883 | PSOE |
| Ministre de Treball | Francisco Largo Caballero Madrid, 1869 | PSOE |
| Ministre d'Agricultura, Indústria i Comerç | Marcel·lí Domingo i Sanjuán Tarragona, 1884 | Partit Republicà Radical Socialista |
# Borgou

El departament de Borgou és un dels 12 departaments de Benín. Borgou és fronterer amb Nigèria, a l'est i amb els departaments d'Alibori, Atakora, Collines i Donga. La seva capital i ciutat principal és Parakou.

## Municipis

Els municipis de Borgou són Bembèrèkè, Kalalé, N'Dali, Nikki, Parakou, Pèrèrè i Tchaourou.
# Batalla de Tolosa (desambiguació)

Batalla de Tolosa (desambiguació) té aquests significats:
* Batalla de Tolosa (721), amb victòria de l'exèrcit franc comandat pel duc Odó d'Aquitània sobre l'exèrcit musulmà del Califat Omeia.
* Batalla de Tolosa (1814), batalla de la Guerra del Francès, amb victòria britànica sobre les tropes franceses.
# Koninklijke Football Club Lommelse Sportkring

El Koninklijke Football Club Lommelse Sportkring, o Lommel SK, fou un club de futbol belga de la ciutat de Lommel, Limburg, que existí entre 1932 i 2003.

## Història

El club va ser fundat l'any 1932 amb el nom Lommelsche S.K. per membres de l'entitat Lommelsche V.V., la qual havia cessat les seves activitats a inicis del mateix any. Ingressà a la Federació el mateix 1932 amb el número de matrícula 1986. L'any 1947 adoptà el nom Lommelse S.K. i el 1968 la denominació K.F.C. Lommel S.K.. El club ascendí per primer cop a la segona divisió l'any 1987. El 1992 s'hi proclamà campió i ascendí a primera. Jugà a la màxima categoria entre 1992 i 2003, excepte la temporada 2000-01 en la qual jugà a segona, i en fou campió novament. Aquest mateix 2001 fou finalista de la Copa belga. L'any 2003 patí problemes econòmics que el portaren a abandonar la competició. El mateix any, el club de la població veïna K.V.V. Overpelt Fabriek s'instal·là al Gemeentestadion de Lommel esdevenint K.V.S.K. United Overpelt-Lommel (Koninklijke Voetbalvereniging en Sportkring United).

## Palmarès

* Copa Nissan:
** 1998

## Entrenadors (des de 1987)

* 1987-1988 : Jack Dreesen, Johnny Velkeneers
* 1988-1989 : Johnny Velkeneers, Pierre Berx
* 1989-1990 : Pierre Berx
* 1990-1991 : Pierre Berx
* 1991-1992 : Pierre Berx
* 1992-1993 : Pierre Berx
* 1993-1994 : Jos Heyligen
* 1994-1995 : Jos Heyligen, Vic Hermans
* 1995-1996 : Vic Hermans, Jos Daerden
* 1996-1997 : Walter Meeuws
* 1997-1998 : Walter Meeuws
* 1998-1999 : Lei Clijsters, Jos Daerden
* 1999-2000 : Jos Daerden, Harm van Veldhoven
* 2000-2001 : Harm van Veldhoven
* 2001-2002 : Harm van Veldhoven
* 2002-2003 : Harm van Veldhoven, Jos Heyligen

## Referències

* ↑ «DICTIONNAIRE DES CLUBS AFFILIES A L'URBSFA DEPUIS 1895». URBSFA i foot 100 asbl. [Consulta: 20 octubre 2013].
* ↑ «Belgian football clubs history». users.skynet.be/pluto. Arxivat de l'original el 2015-11-01. [Consulta: 20 octubre 2013].
* ↑ «1st and 2nd division final tables». RSSSF. [Consulta: 20 octubre 2013].
# Francesc d'Assís Niubó i Mary

Francesc d'Assís Niubó i Mary (Badalona, 1905 - 1982) va ser un metge català especialista en cardiologia.
Llicenciat en Medicina l'any 1932, es va especialitzar en l'àmbit de cardiologia. Va exercir durant molts anys a Badalona, va compaginar aquesta activitat amb la càtedra de Patologia Mèdica de l'Hospital Clínic de Barcelona. Segons Francesc Vilardell i Viñas, el doctor Niubó va ser un mestre magnífic per a ell, esmenta que va ser cap de la sala d'homes, i era el típic metge amb ull clínic, que feia diagnòstics ràpids, que actuava per instint. Va jubilar-se l'any 1975, en agraïment a la seva tasca va ser homenatjat. En l'àmbit personal, va casar-se amb la també metgessa oftalmòloga Carme Torrente Gallar, que exercia també a Badalona. Després de la seva mort, succeïda el 1982, la ciutat de Badalona li va dedicar una plaça el 28 de novembre de 1986.

## Referències

* 1 2 3 4 Abras, Margarida; Carreras, Montserrat; Nieto, M. Dolors. Tots els carrers de Badalona. Badalona: Museu de Badalona, 2003, p. 123.
* ↑ «Memòria de la professió: Francesc Vilardell Viñas». Col·legi de Metges de Barcelona, 2008.
* ↑ «Metgesses de Catalunya». Col·legi de Metges de Barcelona, 2003.
# Animal social

Un animal social és un terme que fa referència a un organisme que és altament interactiu amb altres membres de la seva espècie fins al punt de tenir una societat diferent i que es pot reconèixer clarament.
Tots els animals són socials fins a cert punt, la reproducció sexual requereix animals que es posin en contacte per aparellada, i en animals mostrant algun grau de cura parental hi ha una mínima unitat social d'un o més parents i les seves cries. El terme "animal social" sol emprar només quan hi ha un nivell d'organització social que va enllà d'això, amb grups permanents d'adults vivint junts, i relacions entre individus que durin d'una trobada a un altre i que els ajuden a desenvolupar les seves emocions.
El comportament i l'organització dels animals socials està impulsat per hormones i s'estudia en psicologia comparativa, etologia, sociobiologia, ecologia de la conducta i ciències de la computació (intel·ligència artificial). Les matèries típiques en comportament social són:
* Quin és la mida típica del grup?, Què factors limiten la mida del grup?, Què factors dirigeixen la unió i separació dels grups?.
* Mostren les espècies territorialitat? Si és així, de quina extensió? Si els territoris es mantenen, quin és el seu propòsit? Es mantenen per un individu o per un grup?
* Són aquestes relacions socials de dominància permanents dins del grup? Hi ha alguna pauta dins d'ells?
Unes poques espècies, insectes de l'ordre Hymenoptera (formigues, abelles i vespes) i Isoptera (tèrmits) mostren una forma extrema de sociabilitat, sent unes societats altament organitzades, amb individus especialitzats per diferents rols. Aquesta forma de conducta social es coneix com a eusocialitat. Alguns vertebrats, més notablement la rata talp nua, són també eusocials.
La conducta social d'alguns animals és d'un interès particular:
* Humans (Homo sapiens)
* Goril·les (Gorilla gorilla)
* Gossos (Canis familiaris o Canis lupus familiaris)
* Llops (Canis lupus)
* Lleons (Panthera leo)
* Ximpanzés (Pan troglodytes)
* Bonobos (Pan paniscus)
* Orques (Orcinus orca)

## Referències

* ↑ Petfinder. «Dogs Who Are Home Alone All Day». Société des Produits Nestlé. [Consulta: 12 març 2014].
* ↑ Adkins-Regan, Elizabeth. Hormones and Animal Social Behavior (en anglès). Princeton University Press, 2013, p. 3. ISBN 1400850770.
# Telmatoscopus odontostylis

Telmatoscopus odontostylis és una espècie d'insecte dípter pertanyent a la família dels psicòdids que es troba a Àfrica: Malawi.

## Referències

* ↑ Eaton, A. E., 1904. New Genera of European Psychodidae. Entomologist's Monthly Magazine. 40:55-59.
* ↑ uBio (anglès)
* 1 2 Duckhouse, D. A., 1987. A revision of Afrotropical Setomima, elucidation of their genealogical relationships and descriptions of other Afrotropical Psychodinae (Diptera: Psychodidae). Annals of the Natal Museum. 28:231-282.
* 1 2 Catalogue of Life (anglès)
* ↑ Global Species Arxivat 2016-03-03 a Wayback Machine. (anglès)

## Bibliografia

* Ježek, J., 1989. Contribution to the taxonomy of the genus Telmatoscopus Eat. (Diptera, Psychodidae). Acta Musei Nationalis Pragae. 44B:75-104.
# Borhane Alaouié

Borhane Alaouié (àrab: برهان علوية, Burhān ʿAlawiyya) (Arnoun, Líban, 1 d'abril de 1941 - regió de Brussel·les-Capital, 9 de setembre de 2021) va ser un director de cinema libanès. Va dirigir deu pel·lícules des de 1975. La seva pel·lícula debut Kafr kasem es va presentar al 9è Festival Internacional de Cinema de Moscou on va guanyar un diploma. La seva pel·lícula de 1981 Beyroutou el lika va ser presentada al 32è Festival Internacional de Cinema de Berlín.

## Filmografia

* Kafr kasem (1975)
* Il ne suffit pas que dieu soit avec les pauvres (1978)
* Beyroutou el lika (1981)
* A Letter from a Time of War (1985)
* Lettre d'un temps d'exil (1990)
* Assouan, le haut barrage (1992)
* Harb El Khalij... wa baad (1993)
* A toi où que tu sois (1999)
* Khalass (2007)
* Mazen wal namla (2008)

## Referències

* ↑ وفاة المخرج اللبناني برهان علوية Arxivat 2021-09-09 a Wayback Machine. (àrab)
* ↑ «9th Moscow International Film Festival (1975)». MIFF. Arxivat de l'original el 16 gener 2013. [Consulta: 5 gener 2013].
* ↑ «Berlinale: 1982 Programme». berlinale.de. Arxivat de l'original el 8 de maig 2005. [Consulta: 11 novembre 2010].
# Barraca de la zona del Mas de la Fam V

La Barraca de la zona del Mas de la Fam V és una obra del Pla de Santa Maria (Alt Camp) inclosa a l'Inventari del Patrimoni Arquitectònic de Catalunya.

## Descripció

És una barraca que exteriorment presenta una forma ovalada, sense cantoneres, amb un paravents a l'esquerra que conté una menjadora. A la dreta té un muret que arrenca del costat mateix del portal, amb una breu escaleta d'accés a la petita era que té al costat. A l'esquerra de la barraca, darrere el paravents, hi ha una cisterna. L'orientació de la barraca és Sud. la seva planta interior és rectangular i en els seus murs hi veurem inserits una menjadora i un cocó. La cúpula interior és amb aproximació de filades a dos vessatns, tapada amb lloses (naviforme). Alçada màxima 2'72m. Les mides interiors són: fondària 1'90m, amplada 4'00m.

## Referències

* ↑ «Barraca de la zona del Mas de la Fam V». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 16 agost 2018].
# Koninklijke Brill NV

Koninklijke Brill NV, coneguda durant molt de temps com a E.J. Brill (per Evert Jan Brill, que dirigí l'empresa entre el 1848 i el 1871), és una editorial dels Països Baixos. És coneguda sobretot per les seves publicacions científiques en àmbits com ara els estudis orientals, la filologia clàssica, la biologia, la sinologia i els estudis islàmics. Fou fundada el 1683 com a Luchtmans. Brill sempre ha tingut un vincle estret amb la Universitat de Leiden i la ciutat de Leiden, on té la seu social. El 2016 facturà aproximadament 32 milions d'euros i tenia uns 130 treballadors. Publica més de 200 revistes i prop de 700 llibres i obres de referència a l'any.

## Referències

* ↑ Jaarverslag Brill 2013
* ↑ «La beca de la Memorial Foundation for Jewish Culture de Nova York del doctor Miquel Beltran culmina en un llibre a l'editorial internacional Brill Academic Publishers». Universitat de les Illes Balears, 25 gener 2016. [Consulta: 14 novembre 2022].
# Font del jardí de Cal Pobre

La Font del jardí de Cal Pobre és una obra barroca de Tarragona protegida com a Bé Cultural d'Interès Local.

## Descripció

Font encastada al mur del pati de la casa número sis del carrer dels Descalços, va ser construïda amb jaspers del país.
Font situada a la Plaça de Sant Antoni anomenada Font del Bisbe Armanyà i que va ser construïda al 1798. Aquesta font porta l'aigua d'una mina de la població de Puigpelat (Alt Camp) i l'aigua fa un recorregut de 28,30 km fins a arribar a brollar en aquesta font de Tarragona. Al 1998 va ser restaurada.

## Referències

* 1 2 «Font del jardí de Cal Pobre». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 9 juny 2020].
# Animales racionales

Animales racionales va ser una sèrie de televisió, emesa en la temporada 1972-1973 per la cadena Televisió espanyola. Comptava amb guions d'Álvaro de Laiglesia i va estar realitzada per Gabriel Ibáñez.

## Argument

En cada episodi es narrava una història amb principi i final i sense relació argumental amb la resta d'episodis. L'únic fil conductor de la sèrie descansava sobre l'exposició, sempre en to còmic, de situacions pintoresques que posaven al límit la temprança dels personatges, que havien de posar la seva racionalitat per a superar els avatars. Un altre element comú a més dels guions de Laiglesia van ser les interpretacions dels Manolo Gómez Bur i Antonio Casal, que s'alternaven setmanalment en el personatge protagonista.

## Llista d'episodis (parcial)

* Más malignos todavía. (11 de desembre de 1972).
** Manolo Gómez Bur.
** Antonio Casal.
** Mary Paz Ballesteros.
** Luisa Sala.
** Pastor Serrador.
* El ángel de las tinieblas (18 de desembre de 1972).
** Antonio Casal.
** Florinda Chico.
** María Luisa San José.
** Joaquín Roa.
* El muro de Bernardín (25 de desembre de 1972).
** Manolo Gómez Bur.
** María Luisa Ponte.
** José María Guillén.
* Un amor muy cerebral (31 de desembre de 1972).
** Manolo Gómez Bur.
** Antonio Casal.
** Conchita Núñez.
** Pedro Osinaga.
* Nuestros amigos irracionales (8 de gener de 1973).
** Antonio Casal.
** Laly Soldevila.
** Clara Suñer.
** José Enrique Camacho.
** Venancio Muro.
** Luis Varela.
* La mediogamía (15 de gener de 1973).
** Antonio Casal.
** Manuel Alexandre.
** Conchita Núñez.
* Drama dividido en tres túneles (13 de juny de 1973).
** Antonio Casal.
** Manuel Torremocha.
** Fernando Noguera.
** José Franco.
** Doris Coll.
* Viaje al pasado (1 d'agost de 1973)
** Antonio Casal.
** Lola Cardona.
** Antonio Tardío.
** Félix Britos.
** Lola Cardona.
* Pequeños granujas (5 de setembre de 1973)
** Antonio Casal.
** María Isbert.
** María Luisa San José.
** Alfonso del Real.
** Fernando Sánchez Polack.
** Venancio Muro.
** José E. Camacho.
* Otra vez Tarzán (10 d'octubre de 1973)
** Manolo Gómez Bur.
** Clara Benayas.
** María Luisa San José.
** José Orjas.
** Lorenzo Ramírez.
* Guardias y ladrones (17 d'octubre de 1973)
** Manolo Gómez Bur.
** Álvaro de Luna.
** Aurora Redondo.
** Joaquín Roa.

## Referències

* ↑ «Laiglesia». Diario ABC, 17-12-1972.
* ↑ «El ángel de las tinieblas». La Vanguardia, 19-12-1972.
* ↑ «El muro de Bernardín». La Vanguardia, 24-12-1972.
* ↑ «Un amor muy cerebral». La Vanguardia, 31-12-1972.
* ↑ «Nuestros amigos irracionales». La Vanguardia, 08-01-1973.
* ↑ «Drama dividido en tres túneles». La Vanguardia, 13-06-1973.
* ↑ «Pequeños granujas». La Vanguardia, 05-09-1973.
* ↑ «Otra vez Tarzán». La Vanguardia, 10-10-1973.
# Tractat de Pau Eterna

El Tractat de Pau Eterna de 1686 (en polonès: Pokój wieczysty o Pokój Grzymułtowskiego, en rus:Вечный мир, en lituà: Amžinoji taika) va ser un tractat entre Rússia i la Confederació de Polònia i Lituània, signat per: el voivoda de Poznań Krzysztof Grzymułtowski i el canceller (kanclerz) de Lituània Marcjan Ogiński, i el príncep rus Vassili Golitsin el 6 de maig de 1686 a Moscou.
S'hi confirma el previ Tractat d'Andrússovo de 1667. Consisteix en un preàmbul i 33 articles. El tractat confirma la possessió de Rússia del marge esquerre d'Ucraïna, Zaporíjia, Les terres de Séversk, les ciutats de Txerníhiv, Starodub, Smolensk i els seus voltants, mentre que Polònia va retenir el marge dret d'Ucraïna. Ambdues parts van acordar de no signar cap tractat de pau separadament amb el sultà de l'Imperi Otomà. Per la signatura d'aquest tractat, Rússia esdevé membre de la coalició antiturca, que inclou Polònia, el Sacre Imperi Romanogermànic i Venècia. Rússia promet organitzar una campanya militar contra el Kanat de Crimea.
El tractat es considera un gran triomf de la diplomàcia russa. Marca el punt d'inflexió a les relacions russopoloneses i juga un important paper en la lluita dels pobles europeus orientals contra l'agressió turcotàrtara. Paral·lelament facilita la lluita de Rússia contra Suècia per l'accés al Mar Bàltic.

## Referències

* ↑ Subtelny, 2000, p. 151.

## Bibliografia

* Subtelny, Orest. Ukraine History (en anglès), 2000. ISBN 0-8020-8390-0 [Consulta: 4 octubre 2013].